( 215 ) 
appointiées en fais contraires et à baillier par escript, le 
demandeur porra prendre et eslire telle couleur qu’il ly 
plaira et d’icelle couleur faire escripre ses escriptures. D’autre 
part, le deffendeur prenra autre couleur. Pourveu que on ne 
porra escripre en ce cas de encre ne de quelconques noire 
couleur, mais on porra en ce cas prendre couleurz de vermeil, 
vert, bleu, sanguine, violet et pourpre, sans autres couleurz 
dont le demandeur choisira à sa plaisance, et le deffendeur 
après pareillement, et ne porra chascun d’eulx escripre ses 
dictes escriptures forz d’une couleur seulement. 
Item, ne porra chascune des deux parties mettre en ses 
escriptures plus de xu articles et en chascun article plus de 
x lignes parmy raisonnable marge, et telles lignes que une 
fueille de papier porra conprendre du travers, lesquelles 
escriptures seront leues ainsy que ordonné sera et après 
seront baillies, toutes scellées, es mains de noz amoureux Pré- 
sidens ou de l’un d’eulx, pour en déterminer et décider la sen- 
tence amoureuse ainsy que le caz requerra à jour de Saint 
Valentin et non à autre jour. 
ltem, pour ce que la hautesse d’amourz est inconprenable et 
que tous nobles et autres, dignes d’estre amoureux, doivent 
parer leurs cueurs de vertus et gracieusetez chascun à son 
pooir pour parvenir à bonne renommée; d’autrepart, comme 
dit est que nostre amoureuse court et seignourie est principam- 
ment fondée sur les deux vertus d’umilité et léauté, à l’onneur, 
loenge et recommendacion de toutes dames et damoiselles; 
Nous, par meure et trés grande déliberacion, avons ordonné 
et par ces présentes ordonnons à tous noz amoureux subgès, 
de quelconques puissance, seignourie, auctorité ou estat qu’ilz 
soient, sans aucun excepter, qu'ilz ne facent ou par autre 
facent faire dittierz, complaintes, rondeaux, virelays, balades, 
lays ou autres parues façon et taille de réthorique, 
rimée ou en proze, d reproche, tou 
blame de dame ou daioi Marmclecibes: ou duinciacllex: ensemble 
